জাতীয় সংসদ নির্বাচন
দ্বিতীয় জাতীয় সংসদ নির্বাচন ১৯৭৯, বাংলাদেশে ১৮ ফেব্রুয়ারি ১৯৭৯ সালে অনুষ্ঠিত হয়। নির্বাচনে বাংলাদেশ জাতীয়তাবাদী দল জয় লাভ করে; তারা জাতীয় সংসদের ৩০০টি আসনের মধ্যে ২০৭টি আসন লাভ করে। মোট ভোট সংগৃহীত হয়েছিল ৫১.৩%। এ নির্বাচনে আওয়ামী লীগ (মালেক) ৩৯, আওয়ামী লীগ (মিজান) ২, জাসদ ৮, মুসলিম লীগ ও ডেমোক্রেটিক লীগ ২০, ন্যাপ (মোজাফ্ফর) ১, বাংলাদেশ জাতীয় লীগ ২, বাংলাদেশ গণফ্রন্ট ২, বাংলাদেশের সাম্যবাদী দল ১, বাংলাদেশ গণতান্ত্রিক আন্দোলন ১, জাতীয় একতা পার্টি ১ ও স্বতন্ত্র প্রার্থীরা ১৬টি আসনে জিতেন।
হারুনুর রশীদ (চাঁপাইনবাবগঞ্জের রাজনীতিবিদ)
হারুনুর রশীদ ১৯৯৬ সালের ফেব্রুয়ারিতে ষষ্ঠ জাতীয় সংসদ নির্বাচন প্রথমবারের মত চাঁপাইনবাবগঞ্জ-৩ আসন থেকে সংসদ সদস্য হন। পরবর্তীতে ১৯৯৬ সালের জুনে সপ্তম, ২০০১ সালে অষ্টম ও ২০১৮ সালে একাদশ জাতীয় সংসদ নির্বাচনে বিএনপির মনোনয়নে সংসদ সদস্য নির্বাচিত হন। আগের নির্বাচনগুলোতে তিনি লতিফুর রহমানের সাথে প্রতিদ্বন্দ্বিতা করে বিজয়ী হন তবে ২০০৮ সালে নবম জাতীয় সংসদ নির্বাচনে অংশ নিয়ে আব্দুল ওদুদের কাছে পরাজিত হন।